skond ir-Regola 108 tar-Regoli ta' Proċedura f'isem il-Grupp PSE lill-Kunsill Suġġett: L-iggruppar Ewropew ta' kooperazzjoni territorjali L-iggruppar Ewropew għall-kooperazzjoni territorjali ġie approvat mir-Regolament (KE) Nru 1082/2006 , tal-5 ta' Lulju 2006. Dan l-istrument il-ġdid tad-dritt Komunitarju jikkostitwixxi miżura maħsuba biex tippromwovi l-kooperazjoni transkonfinali, transnazzjnali u/jew interreġjonali bejn il-membri tagħha bl-għan esklussiv li tissaħħaħ il-koeżjoni ekonomika u soċjali, jiġifieri, wieħed mill-prinċipji fundamentali tat-Trattati. F'dan l-iggruppar jistgħu jipparteċipaw l-Istati Membri bħal distinzjoni, l-awtoritajiet reġjonali, l-awtoritajiet lokali u l-organiżmi tad-dritt pubbliku, li huma elenkati f'forma mhux eżawrjenti fl-Anness III tad-Direttiva 2004/18/KE , tal-31 ta' Marzu 2004 li jfisser numru kbir ta' ggruppar Ewropej potenzjali f'oqsma diversi ħafna. Il-ħaġa ġdida prinċipali minn dan ir-Regolament hu li jagħti personalità ġuridika lil dan it-tip ta' gguppar, ħaġa li tikkonstitwixxi valur fiha nnifisha peress li tiffaċilita l-operattività u l-iżvilupp tal-kooperazzjoni fl-Unjoni. Barra minn dan, mhux se jkunu neċessarjament suġġetti għal koffinanzjar Komunitarju, ħaġa li tkabbar il-possibilitajiet biex wieħed jirrikorri għaliha. Biex dan ir-Regolament jiġi implimentat, l-Istati Membri huma obbligati li jadottaw id-dispożizzjonijiet kollha xierqa biex jiggarantixxu l-applikazzjoni effettiva tiegħu, mhux iktar tard mill-1 ta' Awwissu 2007, b'konformità ma' l-Artikoli 16 u 18 tiegħu. Sfortunatament għandna ninnotaw li l-Istati Membri ma adottawx il-leġiżlazzjoni tagħhom, u lanqas ma ħadu l-miżuri relevanti bl-għan li jippermettu l-applikazzjoni tagħha u, konsegwentament jirriżulta impossibbli li fl-1 ta' Awwissu 2007 jiġi applikat dan ir-Regolament f'kull Stat Membru. Quddiem din is-sitwazzjoni ta' nuqqas evidenti ta' osservazzjoni tal-leġiżlazzjoni Komunitarja mill-Istati Membri, b'kunsiderazzjoni ta' l-iżvantaġġ ekonomiku għall-atturi kkonċernati, speċjalment l-Istai l-Membri l-ġodda: X'azzjonijiet qed jittieħdu fil-Kunsill biex tiġi solvuta din is-sitwazzjoni? ĠU L 210, 31.7.2006, p.19. ĠU L 134, 30.4.2004, p 114.
Extracted from 14877394__OQ__O-2007-0044__MT.txt